CELEX: 62009TN0523
Language: ro
Date: 2009-12-23 00:00:00
Title: Cauza T-523/09: Acțiune introdusă la 23 decembrie 2009 — Smart Technologies ULC/OAPI (WIR MACHEN DAS BESONDERE EINFACH)

27.2.2010   
            
            
               RO
            
            
               Jurnalul Oficial al Uniunii Europene
            
            
               C 51/44
            
         Acțiune introdusă la 23 decembrie 2009 — Smart Technologies ULC/OAPI (WIR MACHEN DAS BESONDERE EINFACH)
   (Cauza T-523/09)
   2010/C 51/80
   Limba de procedură: engleza
   
      Părțile
   
   
      Reclamantă: Smart Technologies ULC (Calgary, Canada) (reprezentant: M. Edenborough, Barrister)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Concluziile reclamantei
   
   
               —
            
            
               anularea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 29 septembrie 2009 în cauza R 554/2009-2;
            
         
               —
            
            
               în subsidiar, modificarea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 29 septembrie 2009 în cauza R 554/2009-2, pentru a declara că marca comunitară în cauză are suficient caracter distinctiv astfel încât față de înregistrarea sa nu poate fi invocată nicio obiecție în temeiul articolului 7 alineatul (1) litera (b) din Regulamentul (CE) nr. 207/2009 al Consiliului din 26 februarie 2009 privind marca comunitară și
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Marca comunitară vizată: marca verbală „WIR MACHEN DAS BESONDERE EINFACH” pentru produse din clasa 9.
   
      Decizia examinatorului: respinge cererea de înregistrare a mărcii comunitare.
   
      Decizia camerei de recurs: respinge recursul.
   
      Motivele invocate: încălcarea articolului 7 alineatul (1) litera (b) din Regulamentul (CE) nr. 207/2009 al Consiliului din 26 februarie 2009 privind marca comunitară în măsura în care Camera de recurs a considerat în mod eronat că marca comunitară în cauză nu putea fi înregistrată ca urmare a pretinsei lipse a oricărui caracter distinctiv.